Συντεταγμένες: 45°26′48″N 0°26′1″W﻿ / ﻿45.44667°N 0.43361°W﻿ / 45.44667; -0.43361

Το **Ζονζάκ** (γαλλικά: *Jonzac*) είναι κοινότητα στη νοτιοδυτική Γαλλία, στο νότιο τμήμα του νομού Σαράντ-Μαριτίμ στη διοικητική περιοχή Νέα Ακουιτανία. Είναι μία από τις 4 υπονομαρχίες του νομού.

Έχει πληθυσμό 3.432 κατοίκους (απογραφή του 2017) και είναι το κέντρο της ευρύτερης περιοχής με 6.393 κατοίκους (απογραφή του 2010).

Το Ζονζάκ είναι κέντρο υδατοθεραπείας και δυναμικό τουριστικό κέντρο. Έχει απευθείας σιδηροδρομική σύνδεση με το σταθμό Μπορντώ-Σαιν-Ζαν.

Οι κάτοικοι ονομάζονται Ζονζασαί (ζ).

Περιγραφή
---------

Το Ζονζάκ βρίσκεται στο νότιο τμήμα του ποταμού Σένι
Η πόλη είναι χτισμένη στις όχθες του ποταμού Σένι, παραπόταμου του ποταμού Σαράντ, που διασχίζει την πόλη δημιουργώντας μαιάνδρους. Δημιουργήθηκε αρχικά σε δύο λόφους στη δεξιά όχθη, όπου βρίσκονται τα δύο κύρια μνημεία: η εκκλησία Σαιν-Ζερβαί-Σαιν-Προταί και το κάστρο, το οποίο στεγάζει το Δημαρχείο και την Υπονομαρχία.

Η απόσταση από την πρωτεύουσα της Σαράντ-Μαριτίμ Λα Ροσέλ είναι 117 χιλιόμετρα (σε ευθεία γραμμή) και από το Μπορντώ, πρωτεύουσα της Νέας Ακουιτανίας, είναι 87 χλμ.

Διοικητικό κέντρο και ιδιαίτερα δραστήρια εμπορική πόλη, είναι μία από τις 4 υπονομαρχίες του νομού Σαράντ-Μαριτίμ, οι άλλες είναι οι κοινότητες Ροσφόρ, Σαιντ και Σαιν-Ζαν ντ'Ανζελί. Βρίσκεται στην περιοχή της παλαιάς γαλλικής επαρχίας Σαιντόνζ και η τοπική παραδοσιακή γλώσσα είναι μια διάλεκτος της οξιτανικής, τα σαιντονγκαί.

Έχει πληθυσμό 3.432 κατοίκους (απογραφή του 2017) και είναι το κέντρο της ευρύτερης περιοχής με 6.393 κατοίκους (απογραφή του 2010).

Στο Ζονζάκ έχει δημιουργηθεί κέντρο υδατοθεραπείας (σπα) από το 1986, η πόλη διαθέτει ένα πολιτιστικό κέντρο, πολυάριθμες αθλητικές εγκαταστάσεις, έναν κινηματογράφο, ένα καζίνο και ένα κέντρο αναψυχής, τα οποία την καθιστούν δημοφιλή τουριστικό προορισμό. Από το 2015, ανήκει στις *Πιο όμορφες παρακάμψεις της Γαλλίας*.

Αξιοθέατα
---------

Η εκκλησία Σαιν-Ζερβαί-Σαιν-Προταί
Χάρη στο κάστρο του, το Ζονζάκ είναι μέρος της Ιστορικής διαδρομής των θησαυρών της Σαιντόνζ.

* Η εκκλησία Σαιν-Ζερβαί-Σαιν-Προταί χρονολογείται πιθανότατα από τον 10ο αιώνα. Πολυάριθμοι τάφοι με πέτρινα φέρετρα από την εποχή των Μεροβιγγίων αποκαλύφθηκαν στο προαύλιο το 2008 και το 2009.

* Το κάστρο του Ζονζάκ, τώρα έδρα των διοικητικών αρχών. Ένας από τους πύργους λειτουργεί ως καμπαναριό και είναι ορατός από μακριά.
* Το μοναστήρι των Καρμελιτών, σήμερα πολιτιστικό κέντρο στο οποίο στεγάζεται ένα μουσείο τοπικής αρχαιολογίας.
* Η σκεπαστή αγορά
* Η παλιά πύλη της πόλης
* Οι ιαματικές πηγές

* Η παλιά πύληΗ παλιά πύλη
* Το μοναστήρι των ΚαρμελιτώνΤο μοναστήρι των Καρμελιτών
* Η καλυμμένη αγοράΗ καλυμμένη αγορά
* Η βιβλιοθήκηΗ βιβλιοθήκη
* Το έμβλημα της πόλης στην πύλη του κάστρουΤο έμβλημα της πόλης στην πύλη του κάστρου

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
5. ↑ . «insee.fr/fr/statistiques».
6. 1 2 . «www.jonzac-web.com». Αρχειοθετήθηκε από το πρωτότυπο στις 25 Μαΐου 2019.
7. ↑ . «habitants.fr/jonzac/services-publics».
8. ↑ . «villedejonzac.fr/decouvrir». Αρχειοθετήθηκε από το πρωτότυπο στις 18 Φεβρουαρίου 2020.
9. ↑ . «route-historique-saintonge.fr/».
10. ↑ . «data.bnf.fr/couvent\_des\_carmes\_jonzac\_\_charente-maritime/».

Εξωτερικοί σύνδεσμοι
--------------------

* Η ιστοσελίδα της πόλης Αρχειοθετήθηκε 2014-12-20 στο Wayback Machine. (γαλλικά)
* Η ιστοσελίδα του Γραφείου Τουρισμού (γαλλικά, ισπανικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 167943691
* LCCN: nr90022179
* GND: 4320971-3
* BNF: cb15249058h (data)

 |

 |